Ναρτσίς Γιουστίν Γιανάου

Ο **Ναρτσίς Γιουστίν Γιανάου** (Ρουμάνικα: Narcis Iustin Ianău, γεννημένος στις 24 Φεβρουαρίου 1995, στο Μπακάου της Ρουμανίας) είναι Ρουμάνος τραγουδιστής κλασικής μουσικής. Στη Ρουμανία, έγινε διάσημος συμμετέχοντας στο πρώτο κύκλο του *Ρουμανία έχεις ταλέντο* (*Românii au talent*) και κατακτώντας εκεί τη δεύτερη θέση.

## Παιδική ηλικία και νεότητα
Ο Ναρτσίς Γιουστίν Γιανάου γεννήθηκε στις 24 Φεβρουαρίου 1995 στο Μπαράτσι του Μπακάου. Είναι γιος του Έντουαρντ και της Φελίτσια Ιανάου. Σε ηλικία πέντε ετών άρχισε να τραγουδάει στη χορωδία της καθολικής εκκλησίας στην πόλη του. Εκεί, ο δάσκαλός του τον έβαλε στην ομάδα σοπράνο.  Μετά την αποφοίτησή του από το λύκειο Liceul de Artă "George Apostu"  ο Γιανάου ξεκίνησε σπουδές στη Μουσική Ακαδημία "Gheorghe Dima" στην Κλουζ-Ναπόκα. 

## Καριέρα

### ''Ρουμανία έχεις ταλέντο'' και ''Io canto''
Το 2010, ο Γιανάου διαγωνίστηκε στον πρώτο κύκλο της εκπομπής *Ρουμανία έχεις ταλέντο*. Στην ακρόαση, ερμήνευσε την άρια *O mio babbino caro*, από την όπερα *[[Τζιάνι Σκίκι]]* του Τζάκομο Πουτσίνι. Με τη σύμφωνη γνώμη και των τριών κριτών, ο Γιανάου έφτασε στον ημιτελικό,  όπου ερμήνευσε το *Adagio* του Τομάζο Αλμπινόνι και ψηφίστηκε για να περάσει στον τελικό.  Στις 25 Απριλίου 2011, ερμήνευσε μια δική του εκδοχή μιας άριας του *Φαντάσματος της όπερας* στον τελικό.  Με το 24,40% όλων των ψήφων αναδείχθηκε δεύτερος σε αυτόν τον διαγωνισμό. 

Ακόμα το 2011, ο Γιανάου συμμετείχε ως ειδικός καλεσμένος στην ιταλική τηλεοπτική εκπομπή *Io canto*, στην οποία έφηβοι διαγωνίζονται ερμηνεύοντας τραγούδια με στόχο να εισχωρήσουν στη μουσική βιομηχανία. 

Έναν χρόνο αργότερα, ο Γιανάου προσκλήθηκε να τραγουδήσει ζωντανά στον ημιτελικό του δεύτερου κύκλου του *Ρουμανία έχεις ταλέντο*, όπου ερμήνευσε το *Scarborough Fair* των Σάιμον και Γκαρφάνκελ. 

### Εθνική όπερα της Ρουμανίας, Κλουζ-Ναπόκα
Τον Ιανουάριο του 2015, ο Γιανάου έκανε το ντεμπούτο του στην *Εθνική Όπερα της Ρουμανίας* στην Κλουζ-Ναπόκα ερμηνεύοντας τον βοσκό στην όπερα Τόσκα του Τζάκομο Πουτσίνι. 

### Συνεργασία με τους Gregorian
Από το 2013, ο Γιανάου συνεργάζεται με Gregorian, ένα γερμανικό συγκρότημα κυρίως Άγγλων τραγουδιστών με κλασική παιδεία, οι οποίοι παρουσιάζουν εκδοχές ποπ και ροκ τραγουδιών εμπνευσμένοι από το γρηγοριανό μέλος. Το πρώτο τους άλμπουμ μαζί με τον Γιανάου κυκλοφόρησε το 2013 με τίτλο *Masters of Chant Chapter 9.* Σε αυτό το άλμπουμ ο Γιανάου τραγούδησε το τραγούδι *Gloria*, το οποίο έγραψε και ερμήνευσε αρχικά ο Γερμανός τραγουδοποιός Γιόαχιμ Βιτ. Έναν χρόνο αργότερα, κυκλοφόρησε το επόμενο άλμπουμ τους με τίτλο *Winter Chants* με τα τραγούδια *Jesu Joy Of Man's Desiring* και *Ave Maria*.  Το 2015, οι Gregorian κυκλοφόρησαν το τελευταίο τους άλμπουμ μέχρι στιγμής, με τίτλο *Masters of Chant: The Final Chapter*, και πάλι σε συνεργασία με τον Γιανάου, ο οποίος ερμήνευσε το τραγούδι *Cry Softly*.  Στις 25 Φεβρουαρίου 2016, αυτός και οι Gregorian διαγωνίστηκαν στο *Unser Lied für Stockholm*, τον γερμανικό προκριματικό διαγωνισμό τραγουδιού της Eurovision 2016. Κατέκτησαν την πέμπτη θέση.  Από την αρχή μέχρι τα μέσα του 2016, ο Γιανάου ήταν με τους Gregorian στην αποχαιρετιστήρια περιοδεία τους, *Masters Of Chants - The Final Chapter Tournee 2016*.

### Σε περιοδεία με τη Σάρα Μπράιτμαν
Στα τέλη του 2018 και καθ' όλη τη διάρκεια του 2019, ο Γιανάου ήταν ακολούθησε την Αγγλίδα τραγουδίστρια Σάρα Μπράιτμαν στην περιοδεία της με τίτλο *Hymn: Sarah Brightman In Concert.*

## Δισκογραφία

### ''Masters of Chant'' - άλμπουμ με τους Gregorian

* 2013: *Masters of Chant Chapter IX*
* 2014: *Winter Chants*
* 2015:  *Masters Of Chant: The Final Chapter*

## Παραπομπές

Κατηγορία:Ρουμάνοι τραγουδιστές
Κατηγορία:Κλασικοί ερμηνευτές